CELEX: 62019CN0457
Language: mt
Date: 2019-06-14 00:00:00
Title: Kawża C-457/19 P: Appell ippreżentat fl-14 ta’ Ġunju 2019 minn Amador Rodriguez Prieto kontra s-sentenza mogħtija mill-Qorti Ġenerali (It-Tmien Awla) fl-4 ta’ April 2019 fil-Kawża T-61/18, Rodriguez Prieto vs Il-Kummissjoni

16.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/6
            
         
      Appell ippreżentat fl-14 ta’ Ġunju 2019 minn Amador Rodriguez Prieto kontra s-sentenza mogħtija mill-Qorti Ġenerali (It-Tmien Awla) fl-4 ta’ April 2019 fil-Kawża T-61/18, Rodriguez Prieto vs Il-Kummissjoni
      (Kawża C-457/19 P)
      (2019/C 312/08)
      Lingwa tal-kawża: il-Franċiż
      
         Partijiet
      
      
         Appellant: Amador Rodriguez Prieto (rappreżentanti: S. Orlandi, T. Martin, avukati)
      
         Parti oħra fil-proċedura: Il-Kummissjoni Ewropea
      
         Talbiet
      
      L-appellant jitlob li l-Qorti tal-Ġustizzja jogħġobha:
      
                  —
               
               
                  tannulla s-sentenza tal-Qorti Ġenerali tal-4 ta’ April 2019 fil-Kawża T-61/18 sa fejn din tiċħad it-talba għal kumpens tad-dannu morali tal-appellant;
               
            
                  —
               
               
                  tikkundanna lill-Kummissjoni tikkumpensa d-dannu morali subit mill-appellant bil-ħlas lilu ta’ kumpens fil-forma ta’ somma f’daqqa ta’ EUR 100 000;
               
            
                  —
               
               
                  tikkundanna lill-Kummissjoni għall-ispejjeż.
               
            
         Aggravji u argumenti prinċipali
      
      L-appellant isostni li s-sentenza appellata hija vvizzjata minn żball ta’ liġi f’dak li jirrigwarda n-natura illegali tal-aġir tal-Kummissjoni fil-konfront tiegħu matul il-proċeduri kriminali, fid-dawl b’mod partikolari tal-istatus tiegħu ta’ informatur fil-“każ Eurostat”.